**FAU-Jørpeland Ungdomsskole**

**Møtereferat**

Fremmøtte:

|  |  |  |
| --- | --- | --- |
| 8.klasse | 9.klasse | 10.klasse |
| Svein Fossdal, Gunnar Fjetland, Mette Fredriksen, Irene Wågen | Dag Bowitz, Anita Austigard, Thomas Lyse Sørskår  | Kristian Fossdal, Vibeke Bolme, Karen Hansen Sandvik (Roald Tvedt, Ørnabukontakt), Kurt Harald Nordland |

Forfall: Erik Anthony Macdonald Karlsen

# *Sted: Møterommet v/Jørpeland ungdomsskole*

# *Tid: tirsdag, 7. novemer 2017, kl 18.00-20.00*

**Saksliste**

* **Sak 10/17-18 Godkjenning av innkalling og referat**

Innkalling og referat ble godkjent uten merknader.

* **Sak 11/17-18 Referat fra SU .**

Årets første SU-møte ble avholdt 17. oktober. Alle, utenom politisk representant, var til stede. Neste møte er 28.11. Se vedlagt referat.

* **Sak 12/17-18 Besøk av Brit Barka kl 18.30 ang. oppstart av foreldrenettverk. Klassekontakter fra 8. og 9. trinnet er inviterte til å bli med.**

Brit Barka, oppvekstkoordinator i Familiens hus, som er et forebyggende, lavterskeltilbud for familier i Strand kommune inspirerte til å danne foreldrenettverk, se presentasjon.Se vedlegg.

* **Sak 13/17-18 Juleball, litt info av Sveinung Fjelde**

Sveinung presenterer en skisse om juleball ut fra tidligere år. Det er mange voksenvakter på juleballet, men skolen mener dette kan være grunnen til at det ikke har vært mye uro de siste årene.

FAU oppfordrer skolen til å si noen ord om kleskode til ballet, og igjen minne om at man ikke trenger å bruke mange hundre kroner på nye klær.

Klassekontaktene får i oppgave å skaffe innevakter fra 8. trinn, og utevakter fra 10. trinn. Klassekontakter har ansvar for å skaffe vaktene.

* **Sak 14/17-18 Informasjon fra rektor**

-         Inneklima står igjen på agendaen. Det er i den anledning foretatt nye soppmålinger, rengjøring av ventilasjonsanlegg, måling av luftkvalitet og justering av temperatur. Målingene er fine, men det er funnet tegn til sopp i krypkjeller på E- og C-bygg. Sintef og Anticimex har tidligere utført målinger som har «friskmeldt» skolen. Men det skaper usikkerhet  om dette allikevel kan påvirke helsen på sikt, da noen fremdeles er sykemeldt. Det er vanskelig å bevise at plagene skyldes inneklima, spesielt når resultater fra målingene viser lite utslag.  Derfor er arbeidsmedisiner og Miljørettet Helsevern koblet inn.

Det har også blitt påvist fukt i kjelleren på F-bygg. Her vil det bli satt i gang utbedringer så fort det lar seg gjøre. Bygg og eiendom, som er eiere av bygget, jobber systematisk med å kartlegge status.  Når resultatene foreligger får vi en orientering om status og videre tiltak.

* Det jobbes med å få til et godt klassemiljø for nye elever på 8. trinn.
* Det lyses ut tre stillinger: en ny kontaktlærer på 9. trinn (vikariat) og to miljøterapeuter.
* **Sak 15/17-18 Status Ørnabu**

Det er kjøpt inn kanoer, årer og flere flytevester, for resten av støtten fra SR-bank, i tillegg til at det er bestilt materialer fra Ryfylke trelast til halvtak/vaskebenk for å bedre de sanitære forholdene.

Brev som oppfordrer foreldre til å støtte Ørnabu vil bli sendt til alle trinnene etter oppfordring fra FAU.

Rektor vil forhøre seg om steder evt elevrådet kan søke om penger, i tillegg til at alle FAU-medlemmene ble oppfordret til å prøve og finne sponsorer.

* **Sak 16/17-18 Eventuelt, 10 siste min. uten rektor**

Bekymringsmelding fra forelder: Anmerkningsordningen skaper utrygghet og forskjellsbehandling. Blir ikke praktisert at man skal få en advarsel før anmerkningen.

Rektor informerer om at det som hovedregel ikke skal finnes noen anmerkningsordning, men at det finnes en konsekvensstige som blir brukt ved gjentagende hendelser. En slik registrering av læreren er ikke det samme som anmerkning i denne forstand.

Rektor skal ta dette opp med lærerne.

Mvh

Anita Austigard

leder FAU Jørpeland ungdomsskole